Հավելված

ՀՀ Վայոց ձորի մարզի

Եղեգնաձոր համայնքի ավագանու

 2023 թվականի մարտի 17-ի

 թիվ 44-Ա որոշման

ՀՀ ՎԱՅՈՑ ՁՈՐԻ ՄԱՐԶՊԵՏ Ա․ ԳՐԻԳՈՐՅԱՆԻՆ

***ՈՒ Ղ Ե Ր Ձ***

Հարգելի՛ պարոն Գրիգորյան․

Սույն թվականի մարտի 13-ին Եղեգնաձոր համայնքի ղեկավարին է դիմել «Մալիշկայի առողջության առաջնային պահպանման կենտրոն» ՊՈԱԿ-ի տնօրենի ժ/պ Գայանե Հարությունյանը՝ առաջարկելով ավագանու առաջիկա նիստում քննարկել Հայաստանի Հանրապետության կառավարության 2019 թվականի հոկտեմբերի 10-ի N 1425-Ն որոշումը և այդ որոշման կիրարկման արդյունքում առաջացող հնարավոր դժվարությունները։

Համաձայն վերոնշյալ որոշման՝ ի թիվս Վայոց ձորի մարզում գործող առողջության առաջնային պահպանման կենտրոնների` վերակազմակերպման ձևով «Եղեգնաձորի պոլիկլինիկա» փակ բաժնետիրական ընկերության կազմի մեջ է մտնելու նաև Եղեգնաձոր համայնքի Մալիշկա բնակավայրում գործող «Մալիշկայի առողջության առաջնային պահպանման կենտրոն» ՊՈԱԿ-ը։

Համայնքի ավագանու մարտի 17-ի նիստում «Մալիշկայի առողջության առաջնային պահպանման կենտրոն» ՊՈԱԿ-ի տնօրենի ժ/պ Գայանե Հարությունյանը և «Հռիփսիմե գյուղական բժշկական ամբուլատորիա» ՊՈԱԿ-ի տնօրեն Զոյա Մարտիրոսյանը իրենց մտահոգությունները հայտնեցին Վայոց ձորի մարզի առողջության առաջնային պահպանման կենտրոնների օպտիմալացման ծրագրի վերաբերյալ։ Նշված ծրագիրը իրականացվելու է միայն Վայոց ձորի մարզում, այն համապետական մոդել չէ և դեռևս կիրառում չի ունեցել: Տարիներ առաջ քաղաքականությունը շրջադարձային հակառակ է եղել՝ առանձնացվեել և ձևավորվել են ընտանեկան բժշկի գրասենյակները, որոնք գործող օրինակելի մոդելներ են։

Մենք՝ Եղեգնաձոր համայնքի ավագանու անդամներս, ևս մտավախություն ունենք, որ նշված որոշմամբ նախատեսված փոփոխությունների արդյունքում համայնքի /բնակավայրի/ բնակչի համար առաջանալու են ֆիզիկական, ֆինանսական, ինչպես նաև բուժսպասարկման հասանելիության և մատչելիության խնդիրներ:

Հիմք ընդունելով վերոգրյալը, ինչպես նաև այն հանգամանքը, որ ծրագրի իրականացման արդյունքում համայնքի /բնակավայրի/ բնակիչների շրջանում կարող են առաջանալ բողոքներ, բախում հնարավոր դժվարությունների. Եղեգնաձոր համայնքի ավագանու անդամներս, դիմում ենք Ձեզ՝ Հայաստանի Հանրապետության կառավարության 2019 թվականի հոկտեմբերի 10-ի N 1425-Ն որոշմամբ նախատեսվող օպտիմալացման ծրագիրը վերանայելու, խնդրին արդարացի, ճիշտ և կառուցողական մոտեցում ցուցաբերելու հարցում միջնորդելու խնդրանքով։